Nacrt Odluke o izmjenama i dopunama Odluke o donošenju Mreže osnovnih i srednjih škola, učeničkih domova i programa obrazovanja

# I.

U Odluci o donošenju mreže osnovnih i srednjih škola, učeničkih domova i programa obrazovanja („Narodne novine“ broj 70/11.), u Prilogu 2. „Mreža srednjih škola, učeničkih domova i programa obrazovanja“, u točki III. SISAČKO-MOSLAVAČKA ŽUPANIJA, podtočki 1.1. ŠKOLE - OSNIVAČI ŽUPANIJE/GRAD ZAGREB (gimnazije i strukovne), u tabličnom prikazu pod rednim brojem 1. Srednja škola Glina dodaje se 4. red koji glasi: „Šumarstvo, prerada i obrada drva“.

# II.

U točki VII. BJELOVARSKO-BILOGORSKA ŽUPANIJA, podtočki 1.1. ŠKOLE - OSNIVAČI ŽUPANIJE/GRAD ZAGREB (gimnazije i strukovne), u tabličnom prikazu pod rednim brojem 12. Srednja škola „August Šenoa“ Garešnica dodaje se 7. red koji glasi: Grafička tehnologija i audio – vizualno oblikovanje.

# III.

Ova Odluka stupa na snagu osmoga dana od dana objave u Narodnim novinama.

KLASA:

URBROJ:

Zagreb,